CELEX: C2005/330/16
Language: hu
Date: 2005-12-24 00:00:00
Title: C-373/05. P. sz. ügy: Az Európai Közösségek Elsőfokú Bíróságának (második tanács) a T-377/04. sz. Bart Nijs kontra az Európai Közösségek Számvevőszéke ügyben  2005. május 26 -án hozott végzése ellen Bart Nijs által  2005. október 10 -én benyújtott fellebbezés

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/8
            
         Az Európai Közösségek Elsőfokú Bíróságának (második tanács) a T-377/04. sz. Bart Nijs kontra az Európai Közösségek Számvevőszéke ügyben 2005. május 26-án hozott végzése ellen Bart Nijs által 2005. október 10-én benyújtott fellebbezés
   (C-373/05. P. sz. ügy)
   (2005/C 330/16)
   Az eljárás nyelve: francia
   Bart Nijs (képviseli: Fränk Rollinger ügyvéd), 2005. október 10-én fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (második tanács) a T-377/04. sz., Bart Nijs kontra az Európai Közösségek Számvevőszéke ügyben 2005. május 26-án hozott végzése ellen.
   A fellebbező azt kéri, hogy a Bíróság:
   
               —
            
            
               nyilvánítsa a jelen fellebbezést formailag elfogadhatónak;
            
         
               —
            
            
               érdemben nyilvánítsa a jelen fellebbezést megalapozottnak;
            
         
               —
            
            
               állapítsa meg, hogy Bart Nijs 2004. február 27-i panaszának tárgya azonos Bart Nijs 2004. szeptember 16-án az Elsőfokú Bíróság Hivatalához benyújtott keresetének tárgyával;
            
         
               —
            
            
               nyilvánítsa Bart Nijs keresetét elfogadhatónak;
            
         
               —
            
            
               ebből következően helyezze hatályon kívül az Elsőfokú Bíróság második tanácsának 2005. május 26-i végzését, és a jelen ügyet más összetételben eljáró Elsőfokú Bíróság elé utalja vissza tárgyalásra.
            
         Jogalapok és fontosabb érvek
   A fellebbező álláspontja szerint az Elsőfokú Bíróság tévedett, amikor elfogadhatatlannak nyilvánította Bart Nijs keresetét; fenntartja, hogy a pert megelőző eljárás, közelebbről a személyzeti szabályzat 90. cikke (2) bekezdésének szabályait betartották.